《葛公双井》
宋代·董嗣杲

仙翁洗药傍西湖，脉与灵山碧溜俱。
泉迸一枝源更异，甃分双眼味何殊。
石函霞涌沉铅汞，井屋风清转辘轳。
日日汲花朝复暮，当方曾说病人无。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。